DA Den Europæiske Unions Tidende C 194/4

Domstolens dom (Tredje Afdeling) af 10. maj 2012 — Santander Asset Management SGIIC SA, på vegne af FIM Santander Top 25 Euro Fi (sag C-338/11) mod Directeur des résidents à l’étranger et des services généraux og Santander Asset Management SGIIC SA, på vegne af Cartera Mobiliaria SA SICAV (sag C-339/11), Kapitalanlagegesellschaft mbH, på vegne af Alltri Inka (sag C-340/11), Allianz Global Investors Kapitalanlagegesellschaft mbH, på vegne af DBI-Fonds APT no 737 (sag C-341/11), SICAV KBC Select Immo (sag C-342/11), SGSS Deutschland Kapitalanlagegesellschaft mbH (sag C-343/11), International Values Series of the DFA Investment Trust Co. (sag C-344/11), Continental Small Co. Series of the DFA Investment Trust Co. (sag C-345/11), SICAV GA Fund B (sag C-346/11) og Generali Investments Deutschland Kapitalanlagegesellschaft mbH, på vegne af AMB Generali Aktien Euroland (sag C-347/11) mod Ministre du Budget, des Comptes publics, de la Fonction publique et de la Réforme de l’État (anmodning om præjudiciel afgørelse fra Tribunal administratif de Montreuil — Frankrig)

(Forenede sager C-338/11 — C-347/11) (1)

(Artikel 63 TEUF og 65 TEUF - institutter for kollektiv investering i værdipapirer (investeringsinstitutter) - forskellig behandling af udbytte betalt til ikke-hjemmehørende investeringsinstitutter, som er undergivet kildebeskatning, og hjemmehørende investeringsinstitutter, som ikke er undergivet en sådan beskatning - spørgsmålet, om det med henblik på bedømmelsen af den nationale foranstaltnings forenelighed med de frie kapitalbevægelser er nødvendigt at tage situationen for deltagerne i investeringsinstitutterne i betragtning - foreligger ikke)

2012/C 194/06

Processprog: fransk

Den forelæggende ret

Tribunal administratif de Montreuil

Parter i hovedsagen

Sagsøgere: Santander Asset Management SGIIC SA, på vegne af FIM Santander Top 25 Euro Fi (sag C-338/11), Santander Asset Management SGIIC SA, på vegne af Cartera Mobiliaria SA SICAV (sag C-339/11), Kapitalanlagegesellschaft mbH, på vegne af Alltri Inka (sag C-340/11), Allianz Global Investors Kapitalanlagegesellschaft mbH, på vegne af DBI-Fonds APT no 737 (sag C-341/11), SICAV KBC Select Immo (sag C-342/11), SGSS Deutschland Kapitalanlagegesellschaft mbH (sag C-343/11), International Values Series of the DFA Investment Trust Co. (sag C-344/11), Continental Small Co. Series of the DFA Investment Trust Co. (sag C-345/11), SICAV GA Fund B (sag C-346/11) og Generali Investments Deutschland Kapitalanlagegesellschaft mbH, på vegne af AMB Generali Aktien Euroland (sag C-347/11)

Sagsøgte: Directeur des résidents à l’étranger et des services généraux og Ministre du Budget, des Comptes publics, de la Fonction publique et de la Réforme de l’État

Sagens genstand

Påstand om præjudiciel afgørelse — Tribunal administratif de Montreuil — fortolkning af artikel 63 TEUF og 65 TEUF — forskellig skattemæssig behandling af ikke-hjemmehørende institutter for kollektiv investering i værdipapirer (investeringsinstitutter), som er undergivet kildebeskatning, og hjemmehørende investeringsinstitutter, som ikke er undergivet en sådan beskatning — hindring for de frie kapitalbevægelser — spørgsmålet, om også situationen for deltagerne i investeringsinstitutterne skal tages i betragtning ved bedømmelsen af, om kildebeskatningen er i overensstemmelse med dette princip

Konklusion

Artikel 63 TEUF og 65 TEUF skal fortolkes således, at de er til hinder for en medlemsstats lovgivning, hvorefter indenlandsk udbytte undergives beskatning i form af kildeskat, når udbyttet modtages af institutter for kollektiv investering i værdipapirer, der er hjemmehørende i en anden stat, mens sådant udbytte er fritaget for skat for institutter for kollektiv investering i værdipapirer, der er hjemmehørende i førstnævnte stat.

(1) EUT C 269 af 10.9.2011.